متبادل دنوں کا روزہ

متبادل دنوں کا روزہ (ایک دن چھوڑ کر ایک دن) جسے صومِ داؤدی بھی کہا جاتا ہے، نفل روزوں میں سب سے افضل ترین طریقہ ہے۔ حدیث نبوی ﷺ کے مطابق، یہ روزہ رکھنا (ایک دن روزہ، ایک دن افطار) اللہ کے نزدیک محبوب ترین روزہ ہے۔ یہ صحت اور روحانی پاکیزگی کے لیے بہترین سمجھا جاتا ہے۔ منطقی طور پر بھی اس طرح روزہ رکھنے سے جسم کی آزمائش میں کمی ہو سکتی ہے اور غذا اور صحت میں بھی توازن قائم ہو سکتا ہے۔

 متعلقہ حدیث 
عن عبد الله بن عَمْرِو بن العاص رضي الله عنهما قال: «أُخبِر رسول الله صلى الله عليه وسلم أني أقول: والله لَأَصُومَنَّ النهار، وَلَأَقُومَنَّ الليل مَا عِشْتُ. فقال رسول الله صلى الله عليه وسلم : أنت الذي قلتَ ذلك؟ فقلتُ له: قد قُلتُه -بأبي أنت وأمي-. فقال: فإنك لا تستطيع ذلك، فصُم وأفطِر، وَقُمْ وَنَمْ ، الشَّهْرِ ثَلاَثَةَ أَيَّامٍ، فَإِنَّ الحَسَنَةَ بِعَشْرِ أَمْثَالِهَا، وذلك مثل صيام الدَّهْرِ. قلت: فإني أُطِيقُ أفضل من ذلك. قال: فصم يوما وأَفطر يومين. قلت: أُطِيقُ أفضل من ذلك. قال: فصم يوما وأفطر يوما، فذلك مثل صيام داود، وهو أفضل الصيام. فقلت: إني أُطِيقُ أفضل من ذلك. قال: لا أفضل من ذلك»، وفي رواية: «لا صوم فوق صوم أخي داود -شَطْرَ الدَّهَرِ-، صم يوما وأفطر يوما». [صحيح] - [متفق عليه]

عبد اللہ بن عمرو بن عاص رضی اللہ عنہما نے کہا کہ رسول اللہ ﷺ تک میری یہ بات پہنچائی گئی کہ اللہ کی قسم! میں زندگی بھر دن میں روزے رکھوں گا اور ساری رات عبادت کروں گا، لہٰذا آپ ﷺ نے کہا: تم ہی ہو وہ شخص، جس نے یہ بات کہی ہے؟، میں نے آپ ﷺ کو جواب دیتے ہوئے کہا: میرے ماں باپ آپ پر فدا ہوں، ہاں میں نے یہ کہا ہے۔ آپ ﷺ نے فرمایا: لیکن تیرے اندر اس کی طاقت نہیں، اس لیے روزہ بھی رکھ اور افطار بھی کر۔ رات کو قیام بھی کر اور سو بھی جا اور مہینے میں تین دن کے روزے رکھا کر؛ کیوںکہ نیکیوں کا بدلہ دس گنا ملتا ہے۔ اس طرح یہ ساری عمر کا روزہ ہو جائے گا۔ میں نے کہا کہ :میں اس سے بھی زیادہ کی طاقت رکھتا ہوں۔ تو آپ ﷺ نے فرمایا: پھر ایک دن روزہ رکھا کر اور دو دن کے لیے روزے چھوڑ دیا کر۔ میں نے پھر کہا کہ میں اس سے بھی زیادہ کی طاقت رکھتا ہوں۔ آپ ﷺ نے فرمایا: اچھا، ایک دن روزہ رکھ اور ایک دن افطار کر کہ داؤد علیہ السلام کا روزہ ایسا ہی تھا اور روزے کا یہ سب سے افضل طریقہ ہے۔ میں نے اب بھی وہی کہا کہ میرے پاس اس سے بھی زیادہ کی طاقت ہے، لیکن اس مرتبہ آپ ﷺ نے فرمایا: اس سے افضل کوئی روزہ نہیں ہے۔ ایک اور روایت میں یہ الفاظ ہیں: آپ نے فرمایا: داؤد علیہ السلام کے روزے -آدھے سال کے روزے رکھنا-سے زیادہ روزہ جائز نہیں۔ ایک دن کا روزہ رکھ اور ایک دن کا روزہ چھوڑ دیا کر۔

 فتح الباری کی رو سے متبادل روزوں کی فضیلت 
(1)…آنحضرت صلی اللہ علیہ وسلم اپنی امت سے کمال شفقت کرتے ہیں کہ انھیں ایسے کام کرنے پر ابھارا ہے جنہیں کرنے کی وہ ہمیشہ طاقت رکھ سکیں۔

(2)…عبادات میں حد سے تجاوز کرنے سے منع کیا۔ کیونکہ انسان جب اکتا جائے گا تو اس عمل کو کلیتاً چھوڑ دے گا یا بعض کو چھوڑے گا چنانچہ اللہ تعالیٰ نے اُس قوم کی مذمت کی ہے جنھوں نے عبادات میں حد سے تجاوز کیا، مگر پھر کمی کرتے گئے۔

(3)…انسان نے اپنے آپ پر عبادات میں سے جو چیز لاگو کی ہے اس کی ہمیشگی پر چاق چوبند رہنا چاہیے۔

(4)…عبادات کی اقسام میں انبیا کی اقتداء کرنے کا بھی اشارہ ہے اور بے لزوم سے بچنے کی ہدایت دی گئی ہے۔

 حوالہ جات 

زمرہ:روزہ